Îlona 2004an

27ê îlonê
 Artêşa Îranê, doh li nêzîkî bajarê Urmiyê, li hemberî gerîllayên Gerîlayên Hêza Azadiya Kurdistan (HAK) operasyon lidarxistin. PJAKê da xuyakirin, di navbera hêzên wan û leşkerên Îrane de şer derneketiye.
26ê îlonê
 Lijneya Bilind a Televîzyon û Radyoyê (RTÜK), bi hinceta ku GUN Tvyê cih daye axaftinên bi kurdî, der barê televîzyonê de ji bo mehekî girt.
Piştî Wan, Êlih, Amed, Edene û Rihayê Qursa Perwerdehiya Zimanê Kurdî li Stenbolê jî vekirina xwe pêk anî.
 Li encama peqîna otombîlekê li Dîmeşqê endamekê bilindê giropa çekdariya Hemas ya Felestînî Izzetdîn Şêx Xalîl hate kuştin.
25ê îlonê
Şaredariya Qoserê pirtûka Delîl Mîrsaz a bi navê 'Ji Ava Ferad Dilopek' bi boneya Mîhrîcana yekem a Çand û Hunerê belaş belav kir. Pirtûka ku ji aliyê weşanên aram ve hatibû weşan ji 12 çîrokan pêk tê û bi taybetî bûyerên piştî salên 1980'î wekî mijar digire dest.
PMF (Peace Monitoring Force) ko bi armanca nehêle PDK û YNK şerî bikin hatibû danîn yek car û bi carekê ji Kurdistanê derdikeve.
Hate îdîakirin, ku artêşa Tirk, li zozanên Berçêlanê yên Colemêrgê, bi bahaneya ku gerîllayên HPGê li herêmê henin, çekên kîmyewî bikar aniye.
Wezîrê karên derve yê Tirkiyê Abdullah Gul ku ji bo cîvîna gişti ya Neteweyên Yekbûyî li Emerîkayê bû ji Wezîrê karên derve yê Emerîkayê xwest ku li dijî Kongra-Gel gavên ber bi çav biavêjin.
24ê îlonê
Mesûd Barzanî got bila ti kes wisa nehesibîne ko Kerkûk dê li derveyî Kurdistanê bi awayekê dagirkirî bimîne û got kurd dixwazin problema Kerkûkê li gor qanûna bingehî ya miweqet ya Iraqê bête çareser kirin.
23ê îlonê
Tirkiye û Yekitiya Ewrupayê li hev kirin. Endamê ji firehkirina Yekitiyê berpirsyar Gunter Verheugen diyar kir ku êdî tu şertê wan nemaye.
Artêşa Tirk li derdora gundê Xozmerek a girêdayî navenda Dêrsimê operasyoneke fireh da dest pê kirin. Tê gotin, Helîkoptêrên Kobra jî ji hewayê piştgirî didin operasyonê û ji seat 9`an û pê ve jî dest bi bombebaran kirina, çiyayên li derdora Xozmerekê kirine.
22ê îlonê
 Li herêma di navbera Navçeya Depe ya Elezîzê û Navçeya Mazgêrta Dêrsimê de, di navbera Hêzên Parastina Gel (HPG) û Hêzên Çekdar ên Tirk (TSK) de pevçûn derketiye.
21ê îlonê
 George W. Bush berevanî ji biryara xwe dike bo dagîr kirina Iraqê li gûtara xwe ji bo civata giştiya Neteweyên Êkgirtî li New York.
 Dewleta Sûriyeyê eskerê xwe yê li Libanê paş ve dikişîne. Pêwendiyên Sûriye û Emerîkayê baştir dibin û berpirsyarekî bilind yê emerîkî dê biçit Sûriyeyê.
 20ê îlonê
 Musa Anter di 12. salvegera qetlkirina xwe de li Amedê li kuçeya ku hate kuştin, bi tevlibûna hezar û 500 kesî hate bibîranîn. 8 ciwan bi mudaxaleya polîsan hatin binçavkirin.
 Xelatên Rojnamegeriyê ya Mûsa Anter û Şehîdên Çapemeniyê sala 2004an hatin dayîn.
 Konsera Hozan Diyar ku bi organîzasyona Navenda Çand û Hunera Serhedê, li Wanê li dar ket, ji ber îzdîhamê 3 caran navber hate dayîn. Nêzî 15 hezar kes tevli konserê bûn.
 19ê îlonê
 Rêxistina bi navê "Ensar el-Sune", di malpera xwe ya li ser înternetê de, bi belavokek diyar kiribû ku li nêzikî Qesabaya Tacî ya ku 30 kîlometre li bakûrê Bexdayê ye, 3 endamên Partiya Demokrat a Kurdistan (PDK) revandine û stuyê wan jêkirine.
 18ê îlonê
 Li Kerkûkê, li ber Biryargeha Muhafizên Neteweyî êrîşek întîxarî pêk hat. Di encama êrîşê de 23 kes mirin.
 Leşkerên ku li Gumuşhaneyê derketin operasyonê, gundî gulebaran kirin. Di encama gulebaranê de 2 kes hatin kuştin, 2 kes jî birîndar bûn.
 17ê îlonê
 Rêxistinên Civakî yên Îslamî nerazîbûna xwe yên li dijî Pêşnûmaya Zagona Cezaya Tirk nîşan dan û diyar kirin ku di nava pêşnûmayê de gelek xalên li dijî azadiya raman û azadiya baweriyê hene.
 16ê îlonê
 Teyrêbazên Azadiya Kurdistan TAK`ê diyar kir ku wan li Enqerê li hemberî Navenda Moral û Perwerdehiya Polêsan çalakiyeke bombeyî pêk anîne.
 15ê îlonê
Navenda Çand û Hunera Serhadê (NÇHS) ya Wanê ku ji bo konsera Hozan Diyar serî li Walîtiyê dabû, destûra konserê stand.
14ê îlonê
 Li Mûşê treneke amûrên leşkerî hat teqandin. Rayedaran nehişt ku Rojnamevan bikevin herêma bûyerê.
 Li dijî Waliyê Duhoka Kurdistana Iraqê Nêçîrvan Ahmed, sûîkast hate lidarxistin.
13ê îlonê
Li Cizîrê Navenda Çand û Hunerê ya Mem û Zînê vebû
12ê îlonê
Salvegera darbeya 12ê îlonê li Tirkiyê.
11ê îlonê
Verheugen ji bo endamtiya Tirkiyê ya ji Yekîtiya Ewropayê re sala 2015an nîşan da
3. salvegera êrîşên 11`ê îlonê
10ê îlonê - Hêzên Parastina Gel ji bo bibîranîna Kemal Pîr li navçeya Kelkîta Gumuşhaneyê çalakî li dar xist.
9ê îlonê - Li Amedê di pêşbirka zebeşan de zebeşa bi 50 kîlo û 200 gramî bû yekemîn
8ê îlonê - Hejmara windayiyên DYAyê yên di şerê Iraqê de, ji hezarî derbas bû.
7ê îlonê - Wezareta Dadê ya Holandayê biryara teslîmkirina Nuriye Kesbîr erê kir
6ê îlonê - Komîserê Berpirsyar ê ji Berfirehbûna YEê Verheugen li Amedê bi parlamentera DEP'î Leyla Zana re hevdîtinek pêk anî

Dîrok